Temeljem članka 28. stavak 7. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 - RUSRH, 152/14, 7/17, 68/18, 98/19 i **64/20**), .) i članka 58. stavak 1. podstavak 4. 5. Statuta Osnovne škole Slavka Kolara, Hercegovac, Školski odbor **Osnovne škole Slavka Kolara Hercegovac** na sjednici održanoj 6. listopada 2020. godine, na prijedlog Učiteljskog vijeća od 28. rujna 2020. i Vijeća roditelja od 2. listopada 2020. donio je

**Školski kurikulum za 2020./2021. školsku godinu**

 **Uvod**

 Pod pojmom Školskog kurikuluma podrazumijevamo sve sadržaje, procese i aktivnosti koji su usmjereni na ostvarivanje ciljeva i zadaća odgoja i obrazovanja kako bismo promovirali intelektualni, osobni, društveni i tjelesni razvoj učenika. On obuhvaća, osim službenih programa nastave, i druge programe koje škola provodi, pokazuje brojne aktivnosti učenika i učitelja, pokazuje po čemu je škola prepoznatljiva.

 Školski kurikulum temelji se na učeničkoj razini znanja, interesa i sposobnosti, na raznolikosti i kompleksnosti obrazovnih interesa i potreba učenika, roditelja i lokalne zajednice, stalnom porastu znanja, te potrebom oblikovanja učenikove osobnosti u svijetu koji se stalno mijenja.

Planiranim aktivnostima, programima i projektima težimo kvalitetnim rezultatima ostvariti ciljeve usmjerene na učenika i njegov razvoj, stručnu samostalnost i odgovornost učitelja, samostalnost i razvoj škole, te uz potporu uže i šire društvene zajednice doprinijeti izgradnji učinkovitog i kvalitetnog obrazovnog sustava.

 Strategija škole pokazuje naše planove i aktivnosti u petogodišnjem razdoblju, viziju i misiju OŠ Slavka Kolara Hercegovac.

 Školski kurikulum objavljen na mrežnim stranicama škole, dostupan je učenicima, roditeljima i svima zainteresiranima za život i rad škole.

|  |  |  |  |  |  |  |  |
| --- | --- | --- | --- | --- | --- | --- | --- |
| **Aktivnost, program ili****projekt** | **Ciljevi** | **Namjena** | **Nositelji i njihova****odgovornost** | **Način realizacije** | **Vremenik** | **Troškovnik** | **Način vrednovanja i način****korištenja rezultata vrednovanja** |
| **ČEŠKI JEZIK I KULTURA – MODEL C** |
| **Češki jezik i kultura – model c** | Upoznavanje učenika s jezikom, kulturom i običajima naroda češkog govornog područja.  | Usvojiti nastavne sadržaje vezane uz gramatiku, proširivanje vokabulara i komunikacije na češkom jeziku. Njegovanje čeških običaja i kulture. | Marina List, učiteljica Češkog jezika i kulture | Nastava1x2 sata tjedno za učenike 1.- 8. r. koji su se opredijelili | 7. rujna 2020. – 18. lipnja 2021. | Potrošni materijal za rad učenika ….100,00 kn,Stručno usavršavanje učitelja…500,00 kn. | Pismeno praćenje i brojčano ocjenjivanje učenika, ovaj program njegovanja jezika nacionalne manjine je sastavni dio općeg uspjeha učenika i jedan od čimbenika izgradnje pozitivnih vrijednosti kod djece i mladeži. |
| **IZBORNA NASTAVA** |
| **Izborna nastava Vjeronauka u 1.-8. r.** | Izgraditi zrelu ljudsku i vjerničku osobnost, te odgovornu savjest u odnosu prema sebi, prema drugima, prema društvu i svijetu općenito, a na temelju Božje objave, kršćanske Tradicije i crkvenog Učiteljstva. | Povezivanje Božjeobjave i tradicije Crkve sa životnim iskustvom učenika. | Perica Mrvelj,vjeroučitelj | Nastava 10 x2 sata tjedno | 7. rujna 2020. – 18. lipnja 2021. | Potrošni materijal za rad učenika ….100,00 kn,Stručno usavršavanje vjeroučitelja…500,00 kn. | Pismeno praćenje i brojčano ocjenjivanje učenika, ovaj izborni program je sastavni dio općeg uspjeha učenika i jedan od čimbenika izgradnje pozitivnih vrijednosti kod djece i mladeži. |
| **Izborna nastava Informatike od 1.-4.r.** | Obučiti učenike razredne nastave sukladno planu i programu, za uporabu računala i primjenu teoretskih znanja u svakodnevnoj računalnoj komunikaciji i praksi | Osposobljavanje učenika za uporabu različitih računalnih operacija u svakodnevnom životu. | Blaženka Rihter, učiteljInformatike | Nastava 6x2 sata tjedno | 7. rujna 2020. – 18. lipnja 2021. | Potrošni materijal za rad učenika …500,00 kn,Stručno usavršavanje učiteljice…500,00 kn. | Pismeno praćenje i brojčano ocjenjivanje učenika, ovaj izborni program je sastavni dio općeg uspjeha učenika i jedan od čimbenika izgradnje pozitivnih vrijednosti kod djece i mladeži, te stjecanje osnovnih znanja o primjeni informatičkih tehnologija. |
| **Izborna nastava Informatike u 7.-8.r.** | Obučiti učenike sukladno planu i programu, za uporabu računala i primjenu teoretskih znanja u svakodnevnoj računalnoj komunikaciji i praksi. | Osposobljavanje učenika za uporabu različitih računalnih operacija u svakodnevnom životu.  | Blaženka Rihter, učiteljInformatike | Nastava 2x2 sata tjedno | 7. rujna 2020. – 18. lipnja 2021. | Potrošni materijal za rad učenika …500,00 kn,Stručno usavršavanje učiteljice…500,00 kn. | Pismeno praćenje i brojčano ocjenjivanje učenika, ovaj izborni program je sastavni dio općeg uspjeha učenika i jedan od čimbenika izgradnje pozitivnih vrijednosti kod djece i mladeži, te stjecanje osnovnih znanja o primjeni informatičkih tehnologija. |
| **Izborna nastava Njemačkog jezika od 4. – 8. razreda** | Upoznavanje učenika s jezikom i kulturom naroda iz zemalja njemačkog govornog područja. Poticanje i stjecanje međukulturne kompetencije radi stvaranja pozitivnog ozračaja i omogućavanja produktivnog i ugodnog suživota nacija EU. | Usvojiti nastavne sadržaje koji se odnose na osnovne jezične djelatnosti, usvajanje i proširivanje vokabulara, stjecanje komunikacijskih kompetencija i usvajanje jezičnih zakonitosti. | Goran Pihir, učitelj Njemačkog jezika | Nastava 5x2 sata tjedno | 7. rujna 2020. – 18. lipnja 2021. | Potrošni materijal za rad učenika ~300,00 knStručno usavršavanje~500,00 kn | Pisano i brojčano praćenje i ocjenjivanje učenika. Ovaj izborni program sastavni je dio općeg uspjeha učenika i jedan od čimbenika izgradnje pozitivnih vrijednosti kod djece i mladih. |
| **IZVANNASTAVNE AKTIVNOSTI** |
| **Dramska skupina****(RN i PN)** | Razvijanje sposobnosti izražajnog čitanja, govorenja, glume;dječje igre | Prikazati roditeljima i užoj i široj zajednici ovaj oblik učeničkog stvaralaštva,promidžba škole | Iva Žunac,Bernardica Žgela, Romana Bukač -Šegavac, | Izvannastavne aktivnosti,4 skupine:RN - 3x1 sat tjedno;PN – 1 sat tjedno | 7. rujna 2020. – 18. lipnja 2021. | Oprema za nastupe ipotrošni materijal za nastupe…,100,00 kn | Pismeno praćenje napredovanja učenika.Sudjelovanje na susretima i smotrama učeničkog stvaralaštva |
| **Folklor i Folklorna baština** | Upoznavanje i učenje pjesama, plesova i dječjih igara Moslavine i Bilogore | Njegovanje narodnih običaja i kulturne baštine | Mirela Dvožak Glavač, Marija Gazdek (zamjena za bolovanje) | Izvannastavna aktivnost za učenike 3., 7.-8. r., 2x1 sat tjedno PN i RN | Tijekom školske godine | Stručno usavršavanje učiteljice…300,00 kn. | Pismeno praćenje napredovanja učenika. Sudjelovanje na susretima i smotrama učeničkog stvaralaštva. |
| **Mali likovnjaci** | Upoznavanje i razumijevanje likovnog jezika, likovnih i kompozicijskih elemenata, usvajanje rada s raznim likovno-tehničkim sredstvima i likovnim tehnikama | Razvoj sklonosti za likovno izražavanje i stvaranje, sudjelovanje u likovnim natječajima, izložbe likovnih uradaka | Zrinka Cjetojević, voditeljica | Izvannastavna aktivnost za učenike 1. razreda1x2 sata tjedno | Tijekom školske godine | Potrošni materijal za rad učenika … 200,00 kn | Pismeno praćenje učenika u napredovanju i zalaganju, izložbe na školskoj i drugoj razini |
| **Pjevački zbor** | Njegovanje zborskog pjevanja u školi, razvijanje opsega glasa te usavršavanje tehnike pjevanja, zajedničko muziciranje i osjećaj odgovornosti u zajedničkom izvođenju glazbe i razvijanje glazbenog ukusa | Druženje, pjevanje, razvijanje pozitivnih osjećaja prema glazbi i nastupanje na školskim priredbama | Ksenija Zimet,voditeljica | Izvannastavna aktivnost za učenike 4.- 8. r. 1x2 sata tjedno | 7. rujna 2020. – 18. lipnja 2021.  | Papir za fotokopiranje partitura- 50 kn,boja, pjesmarice-200,00 | Pismeno praćenje učenika u napredovanju, zalaganju, nastupi, točnost izvedbe. |
| **Tamburaši** | Razvijanje sposobnosti i izvrsnosti glazbenog izražavanja, razvijanje učeničke kreativnosti i koncentracije te odgovornosti prema društvu i radu, razvijanje sposobnosti timskog rada te kritičnosti i samokritičnosti | Napredovanje u stručnom usavršavanju učenika; sudjelovanje ili slušanje ostalih kandidata kao poticaj za daljnje napredovanje | Ksenija Zimet, voditeljica | Izvannastavna aktivnost za učenike 4. - 8. razreda 1x1 sata tjedno | 7. rujna 2020. – 18. lipnja 2020. | Papir za fotokopiranje partitura- 50 kn,trzalice, žice i ostala pomagala 200,00kn | Pismeno praćenje učenika u napredovanju, zalaganju, nastupi, točnost izvedbe. |
| **Knjižničari** | Samostalno pretraživanje knjižne građe u knjižnici i putem interneta, poticanje učenika na čitanje i čuvanje knjiga, razvijanje dječjeg interesa za knjigu i čitalačkih navika, djelotvorno korištenje slobodnog vremena; sudjelovanje u raznim natječajima (Nacionalno natjecanje u čitanju naglas, Međunarodni projekt razmjene straničnika, Eko paket) | Učenici će naučiti samostalno se koristiti knjižničnom građom i upoznati knjižnične usluge, kvalitetno provesti slobodno vrijeme i razvijati potrebu komunikacije s knjigom i smisao za lijepu književnost. Različitim aktivnostima razvijat će maštu, kreativnost i pozitivan odnos prema zaštiti okoliša. | Barbara Evaj, voditeljica | Izvannastavna aktivnost za učenike 6. r.1x1 sat tjedno, povremene radionice | Tijekom školske godine | Razni papiri u boji, ljepila, pribadače, hameri, markeri,materijal za izradu predmeta…500,00 kn. | Prezentacija radova na školskim izložbama i prigodnim priredbama, plakati, školski list, natjecanja, izložbe. |
| **Vjeronaučna skupina**  | Upoznati učenike sa socijalnim naukom i karitativnim radom Crkve te osposobiti učenike za primjenu i praktično osmišljavanje socijalne misli Crkve u svome okruženju. | Steći kompetencije za suodgovornost u društvu i u Crkvi s posebnim naglaskom na interdisciplinarnoj suradnji. Doprinijeti cjelovitom razumijevanju osobnog, obiteljskog i uopće društvenoga života. Primijeniti načela karitativnoga rada kako u pastoralnom životu tako i odnosu na život kršćana u društvu. Razumjeti suvremene poglede katoličke Crkve na brojna aktualna pitanja u društvu te razvoj katoličke socijalne misli. | Voditelj:Perica Mrvelj | Izvannastavna aktivnost za učenike 8.r.1x2 sata tjedno | Tijekom školske godine | Potrošni materijal za rad učenika ~300,00 kn | Pismeno praćenje učenika u napredovanju i zalaganju, izložbe na školskoj i drugoj razini. Te izgradnja osobne socijalne katoličke misli praktičkim radom. |
| “ŠŠD“dDINAMONogomet (m)Rukomet (m,ž)Stolni tenis (m, ž)Odbojka (m, ž) | Uz redovitu nastavu tjelesno-zdravstvene kulture, omogućiti učenicima zadovoljavanje posebnih interesa i sklonosti za športske aktivnostiUsvajanje elemenata nogometne igre tehnike, taktike Usvajanje elemenata rukometne igre tehnike, taktikeUsvajanje tehnike i taktikeUsvajanje tehnike i taktike, vršnog i podlaktičnog odbijanja, te servisa | Organizirano bavljenje športom kroz treninge, natjecanja kako bi učenici stekli znanje iz športske aktivnosti za koju su se opredijelili.Prikazati stečeno znanje kroz natjecanja i susrete.Sudjelovati na međuopćinskim i županijskim natj.Sudjelovati na međuopćinskim i županijskim natj.Sudjelovanje na natjecanjima | Anita Ježabek, voditelj | Izvannastavna aktivnost u okviru ŠŠD-a 4 skupine, 2 sata tjednoSkupina učenika PNUčenici i učeniceUčenice i učeniciUčenici i učenice | Tijekom školske godineTijekom jeseni i proljećaTijekom jeseni i proljećaTijekom zime, siječanjTijekom zime, siječanj | Papir, boja, troškovi natjecanja:prehrana, prijevoz Troškovi prijevoza i prehrane na natjecanjima 1370,00Troškovi prijevoza i prehrane na natjecanjima 1640,00Troškovi prijevoza i prehrane na natjecanjima 1035,00 | Pismeno praćenje učenika u napredovanju, zalaganju te analiza nastupa na natjecanjima.  |
| **Web-tim** | Prikupljanje i objavljivanje materijala na web stranici škole.Sudjelovanje u natjecanju u izradi web stranica, CMS za škole ili neki drugi projekt. | Učenici će naučiti služiti se programima za izradu web stranica. Razvijanje timskog rada kod učenika. Sastavljanje tima i podjela uloga u timu. Voditelj tima preuzima obveze upravljanja timom. Svaki član tima iznosi svoje ideje koje realizira. Cijeli tim sudjeluje u izradi zajedničke web stranice. | Blaženka Rihter,voditelj | Izvannastavna aktivnost za učenike 6.r 1x1 sat tjedno | 7. rujna 2020. – 18. lipnja 2021. | Boja za pisače -500,00 kn | Vrednovanje će biti izvršeno na sljedeći način: skupna ocjena po pojedinom projektu, pojedinačna ocjena sukladna učeničkim aktivnostima. |
| **Novinari** | Razvijanje senzibiliteta učenika za kreativno pisano stvaralaštvo. Stvaranje kreativnog ozračja i razvijanje, moralnih i kulturnih navika. Razvijanje sposobnosti zapažanja i prenošenja u različite novinarske forme i njihova prezentacija na web stranici škole. | Samostalno kreativno pisanje novinarskih ostvaraja, lektoriranje i objavljivanje te prezentiranje na web stranici škole. | Goran Pihir,voditelj | Izvannastavna aktivnost za učenike 7. r. 1 x 1,5 sati tjedno | 7. rujna 2020. – 18. lipnja 2021. |  | Vrednovanje će biti izvršeno na sljedeći način: skupna ocjena po pojedinom projektu, pojedinačna ocjena sukladna učeničkim aktivnostima |
| **Stvaralaštvo na Češkom jeziku** | Njegovanje čeških običaja i blagdana, pisanje na temu običaja i blagdana | Pripremanje za nastupe, izložbe, objava radova | Marina List, učiteljica Češkog jezika i kulture | Izvannastavna aktivnost za učenike 1. razreda1x1 sat tjedno | Tijekom školske godine | Potrošni materijal 100,00 kn | Pismeno praćenje učenika u napredovanju i zalaganju. |
| **UČENIČKA ZADRUGA „IZVOR“** |
| **„Keramičari“**Izrada ukrasnih i uporabnih predmeta od keramike i recikliranog stakla. Oslikavanje unutarnjih zidova škole. | Izrada uporabnih i ukrasnih predmeta od gline pečene u keramičkoj peći i njihovo bojanje glazurnim bojama.Fuzija otpadnog stakla u keramičkoj peći.Oslikavanje h hodnika škole. | Izradom keramičkih predmeta ili predmeta dobivenih fuzijom stakla učenici stječu konkretna znanja i radne navike. Osposobljavanje učenika za buduće zanimanje ili hobi. | Zdravko Damjanović, voditelj sekcije «Keramičari» i učitelj Likovne kulture. | Redovita nastava,  Dodatna nastava Likovne kulture za učenike 8. r. 1 x 2 sata tjedno | Tijekom školske godine | Kupnja gline i fasadnih boja. Vrijednost do 1000,00 kn.  | Pismeno praćenje učenika u napredovanju samovrednovanje učenika. |
| **Etno sekcija** u PŠ PalešnikSakupljanje i čuvanje etno predmeta  | Sakupljanje etno predmeta iz čitavog upisnog područja.Obrada predmeta (čišćenje i premazivanje) | Čuvanje kulturne baštine.Razvijanje i njegovanje radnih navika, odgovornosti, samostalnosti i poduzetnosti.Razvijati ljubav prema prirodi i vrijednostima koje je stvorio čovjek svojim radom.Osposobljavanje učenika za buduće zanimanje ili hobi. | Bernardica Žgela,učiteljica RN u PŠ Palešnik.Roditelji učenika.Predstavnici lokalne zajednice. | Dodatna nastava iz Prirode i društva 1 x 1 sat tjedno,roditeljski sastanci. | Tijekom cijele školske godine. | - | Stalna postava etno predmeta, očuvanje kulturne baštine. |
| **„Mladi voćari“**Uzgoj starinskih sorti voćaka | Održavanje 46 starinskih sorti voćaka. Postavljanje ograde bunara.Podsađivanje i daljnja sadnja voćaka.Postavljanje kućica za korisne kukce i hranilišta za ptice.Uređenje stazica….Zalijevanje, gnojidba… | Razvijanje i njegovanje radnih navika, odgovornosti, samostalnosti, poduzetnosti, i potrebe za suradnjom.Razvijati ljubav prema prirodi i vrijednostima koje je stvorio čovjek svojim radom te svijest o zaštiti okoliša i njegovanja baštine. | Iva Žunac,voditeljica,roditelji učenika. Predstavnici lokalne zajednice.Stručnjaci iz PSS. | Dodatna nastava iz Prirode i društva 1 x 1 sat tjedno, roditeljski sastanci. | Tijekom cijele godine. | Sredstva za zaštitu 100,00 kn.Sredstva za uređenje prostorije1.000,00 kn | Pismeno praćenje učenika u napredovanju i zalaganju, izložbe na školskoj i drugoj razini. |
| **EKO-EKO** | Sudjelovanje u akcijama sakupljanja staroga papira, plastičnih čepova, starih baterija.Briga o školskom akvarijuUzgoj sobnog i vrtnog cvijećaUređenje školskog vrta | Razvijati svijest o zaštiti okoliša i njegovanja baštine i ljubav prema prirodi. | Mateja Nemet, voditeljica Učeničke zadruge,Perica Mrvelj, vjeroučitelj | Zadrugari – Učenici RN i PN – Kroz satove razrednika i kroz izvannastavnu aktivnost VR | Tijekom cijele godine | Nabava sjemenja i sadnica cvijeća, zemlje…Hrana za ribice, održavanje akvarija 500,00 kn | Primjena teorijskih znanja, iskazana kreativnost, originalnost i stupanj samostalnosti u radu.Zalaganje u pripremi izložbe. Zadovoljstvo napravljenim radovima. |
| **„Poduzetnici“**Dodatna nastava iz Tehničke kulture (5. i 6.r.)  | Izgraditi poduzetnički i stvaralačko tehničko – tehnološki način razmišljanja. Upoznati učenike s ručnom i osnovama strojne obrade drva i prerađevina drva (šperploča, lesonit itd.), te ručnom obradom papira, kartona, plastike i gume.Razvijati pravilan odnos prema materijalu, alatu i priboru. Učenici će usvojiti osnovna praktična znanja iz tih područja koja nisu obuhvaćena redovnim programom tehničke kulture. | Izrada i dorada tehničkih tvorevina i uporabnih predmeta.Osposobljavanje učenika za samostalno kreativno izražavanje. | Dražen Pešava, voditeljVjeroučiteljPerica Mrvelj | Dodatna nastava u 5. i 6. r. 1 x1 sat tjedno  | Tijekom školske godine. | Papir za fotokopiranje nastavnih listića100,00 knPotrošni materijal za vježbe…. 50,00 kuna | Pismeno praćenje učenika u napredovanju i zalaganju, natjecanja na školskoj i drugoj razini. |
| **Prometna kultura – program osposobljavanja za upravljanje biciklom**Dodatna nastava iz tehničke kul. (5. i 6. r.) | Program daje učenicima mogućnost stjecanja dodatnih kompetencija koje pridonose njihovu sigurnijem sudjelovanju u prometu, ali i mogućnost polaganja biciklističkog ispita i dobivanje potvrde o osposobljenosti za upravljanje biciklom. | Osposobljavanje učenika i stjecanje dodatnih kompetencija koje pridonose njihovom sigurnom sudjelovanju u prometu, ali i mogućnost polaganja biciklističkog ispita i dobivanja potvrde o osposobljenosti za upravljanje biciklom. | Dražen Pešava, voditelj,Juraj Marković, str. suradnik,Hrvatski autoklub,Policijska uprava Bjelovarsko—bilogorske županije | Dodatna nastava 5. i 6. razred,1x1 sat | Tijekom školske godine | Priručnici, materijalna sredstva za izradu poligona2000,00 kn | Pismeno praćenje učenika u napredovanju i zalaganju, natjecanja na školskoj i drugoj razini.Polaganje biciklističkog ispita. |
| **UKLJUČIVANJE U NATJEČAJE UDRUGE LIJEPA NAŠA** | Poticanje učenika na sudjelovanje u natječajima, razvijanje timskog rada i suradničkog učenja. | Javljanje na raspisane natječaje Udruge Lijepa naša ili sudjelovanje u različitim projektima. | Voditelji, učenici svih RO, razrednici, ravnateljica. | Po potrebi | Tijekom cijele školske godine. | Različiti pribor i materijal za provedbu projekta ili natječaja. | Sudjelovanje i moguće nagrađivanje učenika i škole. |
| **EKO-ŠKOLA**  | PROGRAM MEĐUNARODNE EKO ŠKOLE.Izrada i provođenje Plana i programa Eko-škole | Razvijanje ljubavi prema prirodi, čuvanju i zaštiti biljnog i životinjskog svijeta, učiti čuvati prirodna bogatstva koja nas okružuju, posebice vodu i energiju, razvrstavati otpad posebice papir i isporučivati ga za preradu.  | Mateja Nemet- voditeljica eko-odbora,Barbara Evaj i Juraj Marković, stručni suradnici –koordinatori,Vera Obrovac, ravnateljica | Kroz sve oblike odgojno-obrazovnog rada, akcijama sakupljanja starog papira i baterija, radom eko-patrola i u razgovorima s učenicima provoditi eko-program, organizirane radionice s gostima-predavačima. | Projekt traje od 2005. godine kada smo prvi puta dobili zelenu zastavu, obnovili smo status 2007., 2009., 2011., 2013., 2015., 2017., 2019. | Članarina eko-škole – 4.000,00 kn, iz sredstava najma ili iz donacijaMaterijalni troškovi programa su 500 kn | Međusobno praćenje ostvarenja programa, natjecanje razrednih odjela u sakupljanju papira, nagrađivanje najuspješnijih,sudjelovanjeroditelja i društvene zajednice.  |
| **DODATNA NASTAVA** |
| **Hrvatski jezik** | Proširiti znanje o slovnici hrvatskoga jezika u područjima kojima se u redovnoj nastavi posvećuje manje vremena i pažnje, pravila obrazložiti dodatnim primjerima. | Poticati učenike na dodatno proučavanje jezičnoga gradiva kako bi se što korektnije služili gramatičkim i pravopisnim pravilima u svakodnevnom govoru i pismu. | Dijana Lacković, učiteljica Hrvatskoga jezika | Dodatna nastava u 7. r.1 x 0,5 sati tjedno | Tijekom školske godine | Materijalni troškovi (papir za kopiranje zadataka za vježbu) 100,00 kn | Pismeno praćenje te sudjelovanje na natjecanjima u poznavanju hrvatskoga jezika. |
| **Hrvatski jezik - Literati** | Razvijati i poticati učeničko pisano stvaralaštvo. Razvijati komunikacijske vještine te slobodu stvaralaštva i izražavanja. Razvijati kreativnost u pisanju literarnih ostvaraja. | Omogućiti učenicima kreativnost u pisanom izražavanju te sudjelovanje na različitim literarnim natječajima. | D. Lacković, učiteljica Hrvatskoga jezika | Dodatna nastava u 8. r. 1 x 1 sat tjedno | Tijekom školske godine | Materijalni troškovi (papir za kopiranje radova koji će se slati na natječaje) 50,00 kn | Pismeno praćenje te sudjelovanje na različitim literarnim natječajima. |
| **Matematika** | Usvajanje matematičkih znanja potrebnih za razumijevanje pojava i zakonitosti u prirodi i društvu, stjecanje šire obrazovne osnove potrebe za lakše razumijevanje i usvajanje drugih sadržaja prirodnih i društvenih znanosti, osposobljavanje za nastavak školovanja i primjenu usvojenog znanja u svakodnevnom životu, svladavanje matematičkog jezika, razvijanje sposobnosti izražavanja općih ideja matematičkim jezikom, razvijanje pojmovnog i apstraktnog mišljenja te logičkog zaključivanja. | Proširivanje znanja i razvijanje interesa za matematičku znanost. | Dragana Marušić, učiteljica Matematike | PN5.r1 x 1 sat tjedno6.r.1 x 0.5 sati tjedno | Tijekom školske godineMogućnost školske razine natjecanja u siječnju ili veljači 2021. | Papir za fotokopiranje i izradu zadataka – 50 knTroškovi natjecanja – 300,00 kn | Pismeno praćenje tijekom školske godine i vrjednovanje po tabelarnim vrijednostima prosudbenog povjerenstva. |
| **Engleski jezik**  | Proširiti znanje engleskog jezika u područjima kojima se u redovnoj nastavi posvećuje manje vremena i pažnje. Vježbanje i usavršavanje govora, pisanja, čitanja i slušanja, te prevođenje tekstova na hrvatski jezik.  | Osposobiti učenike za samostalno služenje engleskim jezikom te proširiti interes za daljnja usvajanja različitih jezičnih struktura.  | Kristina Smiljić, učiteljicaEngleskog jezika | Dodatna nastava u 8.r., 1 x 1 sat tjedno  | 7. rujna 2020. – 18. lipnja 2021. | Potrošni materijal tijekom rada- 100, 00 kn | Pismeno praćenje i ocjenjivanje učenika te sudjelovanje na školskim priredbama i natjecanjima. |
| **Povijest** | Proširiti nastavne sadržaje uz pomoć stručne literature, vizualnog i ilustrativnog materijala te interneta. Znanstveno objasniti prošlost ljudskog društva od polovice XVIII. stoljeća do 1941. godine. | Učenici osobito trebaju upoznati prošlost hrvatskog naroda i susjednih mu naroda. Također trebaju upoznati najznačajnija znanstvena, kulturna i tehnička postignuća. Isto tako se u ovaj rad mora uključiti i prošlost Hrvata izvan granica Republike Hrvatske. | Darko Deželić, prof. Povijesti i Geografije | Dodatna nastava u 7. i 8. r., rad u dvije skupine, 2x0,5 sati tjedno. | Od 16. 09. 2020. do 05. 02. 2021.Mogućnost školske razine natjecanja u siječnju ili veljači 2021. | Potrošni materijal tijekom rada, sveukupno: oko 100 kn | Individualno praćenje napredovanja u učenju te u izradi referata i ostalih radova. Također i timsko praćenje i vrjednovanje. |
| **Geografija** | Proširiti osnovna znanja o određivanju geografskog smještaja pojedinih mjesta i objekata u Hrvatskoj, Europi i svijetu, vježbati snalaženje na topografskom zemljovidu te orijentaciju. Trajno usvojiti znanja o prirodno- geografskim obilježjima RH. Isto tako za Europu i EU. Razvijati interes za samostalno učenje i permanentno geografsko obrazovanje. | Naučiti analizirati grafikone kretanja stanovništva, usavršiti snalaženje na tematskim kartama vezanim uz demografiju i gospodarstvo. Obrazložiti važnost praćenja podataka o stanovništvu. Njegovati geografski način razmišljanja i pravilnoga logičkoga zaključivanja. | Darko Deželić, prof. Povijesti i Geografije | Dodatna nastava u 6. i 8.r.,rad u dvije skupine,  2x0,5 sati tjedno.  | Od 14. 09. 2020. do 04. 02. 2021. Mogućnost školske razine natjecanja u siječnju ili veljači 2021. | 4 arka hamer- papira,komplet papira u boji, drugi potrošni materijal,sveukupno:oko 500 kn | Pismeno praćenje napredovanja u učenju , zatim prema tablici za ocjenu projekta po bodovnom sustavu. Nositelj projekta će uz jedinstvenu ocjenu projekta, također ocijeniti i pojedinačni doprinos svakog učenika-sudionika. |
| **Vjeronauk** | Proširiti nastavne sadržaje uz pomoć stručne literature, vizualnog i ilustrativnog materijala te interneta. Proširiti osnovna znanja o Vjeronauku točnije o određenim područjima. | Pripremiti učenike za natjecanje „Vjeronaučne olimpijade“. Proširivanje znanja i razvijanje interesa i za ostale religijske i kršćanske tematike. | Mag. Theol. Perica Mrvelj | Dodatna nastava za učenike 5. razreda.2 sata tjedno | Mogućnost natjecanja u siječnju ili veljači 2021. | Flomasteri, markeri – 50,00 kn Troškovi natjecanja – 300,00 kn | Individualno praćenje napredovanja u učenju te u izradi referata i ostalih radova. Također i timsko praćenje i vrjednovanje. |
| **DOPUNSKA NASTAVA** |
| **Hrvatski jezik** 1.-8. razred | Pomoć slabijim učenicima i učenicima koji imaju rješenje o primjerenom obliku obrazovanja u ovladavanju temeljnim znanjima | Ovladavanje temeljnim znanjima kao preduvjetom uspješnosti nastavka školovanja: čitanje, pisanje, ponavljanje, prepričavanje, objašnjavanje, označavanje, pokazivanje | D. Lacković za učenike PN,učiteljice RN Matične škole i Područnih škola Palešnik i Ladislav | Usmjereni i slobodni razgovor, individualizirani rad, 1x0,5 (za 5., 7. r. i 8. r.) te 1x1 sat (za 6. r.) za PN,6x1 za RN u kombinaciji s dop. nast. iz Matematike  | Tijekom šk. godine | Potrošni materijal za posebne listiće i zadatke – 100,00 kn | Vrednovanje sukladno Pravilniku. |
| **Engleski jezik**3.razred | Pomoć slabijim učenicima i učenicima koji imaju rješenje o primjerenom obliku obrazovanja u ovladavanju temeljnim znanjima. | Ovladavanje temeljnim znanjima kao preduvjetom uspješnosti nastavka školovanja.: čitanje, pisanje, ponavljanje. | Kristina Smiljić/Josipa Ružička, učiteljica Engleskog jezika | Dopunska nastava u 3. r. 1x1 sat tjedno | Tijekom školske godine | Potrošni materijal za posebne listiće i zadatke –50,00 kn | Vrednovanje sukladno Pravilniku. |
| **Matematika**1.-4. razred6.-8. razred | Pomoć slabijim učenicima i učenicima koji imaju rješenje o primjerenom obliku obrazovanja u ovladavanju temeljnim znanjima. | Ovladavanje temeljnim znanjima kao preduvjetom uspješnosti nastavka školovanja. Razvijanje sposobnosti izražavanja općih ideja matematičkim jezikom, razvijanje logičkog mišljenja, računanje, pisanje i objašnjavanje matematičkih zadataka. | Dragana Marušić, učiteljica Matematike (5., 6. i 7. i 8. r),učitelji RN Matične škole i Područnih škola Palešnik i Ladislav | PNDopunska nastava u 8. r. 1x1 sat tjedno, 7. r. 1x1 sat tjedno, 6. r. 1x0.5 sati tjedno.7x1 za RN u kombinaciji s dopunskom nastavom izHrvatskog j. | Tijekom školske godine | Potrošni materijal za posebne listiće i zadatke – 100,00 kn | Vrednovanje sukladno pravilniku o ocjenjivanju i vrednovanju učenikovih postignuća |
| **Povijest** | Razvijati kod učenika interes za Povijest. Usvojiti nove pojmove, događaje, društvene procese i pojave. Jednostavna reprodukcija i prepoznavanje. Analiza i sinteza-mogućnost identifikacije osnovnih elemenata i činjenica. | Pomoć u učenju i nadoknađivanje znanja, te stjecanje sposobnosti i vještina. Samostalno rješavanje zadataka i primjena shematskih prikaza. Jednostavna reprodukcija i prerađivanje. | Darko Deželić, prof. Povijesti i Geografije | Dopunska nastava u 5.,6.,7. i 8.r.,4 x 0,5 sati tjedno  | Od 14. 09. 2020. do 16. 06. 2021.  | Oko 40 kn, papir za fotokopiranje. | Individualno praćenje uspješnosti usvajanja planiranih sadržaja. Poticanje na daljnji uspješniji rad.  |
| **Geografija** | Razvijati kod učenika interes za Geografiju. Usvojiti nove pojmove, događaje, prirodne i društvene procese i pojave. Jednostavna reprodukcija i prepoznavanje. Analiza i sinteza-mogućnost identifikacije osnovnih elemenata i činjenica. | Pomoć u učenju i nadoknađivanje znanja, te stjecanje sposobnosti i vještina. Samostalno rješavanje zadataka i primjena shematskih prikaza. Jednostavna reprodukcija i prerađivanje. | Darko Deželić, prof. Povijesti i Geografije | Dopunska nastava u 5.,6. i 7.r. 3 x 0,5 sati tjedno | Od 22. 09. 2020. do 17. 06. 2021.  | Oko 30 kn, papir za fotokopiranje. | Individualno praćenje uspješnosti usvajanja planiranih sadržaja. Poticanje na daljnji uspješniji rad. |
| **Fizika** | Pomoć učenicima koji imaju teškoće u svladavanju redovnog nastavnog plana i programa. | Stjecanje znanja i vještina potrebnih za rješavanje različitih problema u fizici. | Tihomir Juretić, učitelj Fizike | 1 skupina, 1 sat tjedno – 8. r | Od 15.9.2020. do 15.6.2021. | Fotokopirni papir, trošak fotokopiranja.  | Pisano praćenje učenika u napredovanju i zalaganju. |
| **IZVANUČIONIČKA NASTAVA** |
|  |  |  |  |  |  |  |  |
| **TERENSKA NASTAVA** |
| **Razredna nastava** | Seoski turizam-izletište „Na malenom brijegu“, Ribnjačka | Ponavljanje nastavnih sadržaja iz Hrvatskog jezika ,Prirode i društva (upoznavanje s biljnim i životinjskim svijetom), likovne i kulinarske radionice, igre u prirodi, jahanje…  | Razredni učitelji 1. – 4. r.  | Obilazak uz stručno vodstvo | Krajem travnja 2021. | Prijevoz 1000,00 kn | Praćenje rada i zalaganja učenika, analiza ivrednovanje. |
| **Terenska nastava za 8.r.** Vukovar | Posjet Vukovaru, obilazak spomen-područja | Upoznavanje učenika s kulturnom i povijesnom važnošću grada Vukovara, proširivanje znanja učenika o Domovinskom ratu, razvijanje domoljublja. | Ksenija Zimet i Darko Deželić  | Obilazak uz stručno vodstvo. | Tijekom školske godine | Troškove podmiruje Ministarstvo branitelja.Dnevnice za voditelje ispl. škola. (800,00 kn) | Praćenje rada i zalaganja učenika, analiza ivrednovanje. |
| **Terenska nastava 7. i 8. razreda**Zagreb | Posjet Zagrebu u vrijeme Adventa, predstava u HNK, posjet Policijskoj akademiji | Upoznavanje učenika s kulturnom i povijesnom važnošću grada Zagreba, na bajkovitim lokacijama u centru grada učenici će se odlično zabaviti među kućicama s božićnom gastronomskom ponudom, ali i muzičkim poslasticama božićnih hitova, jazz, funk, rock i pop nastupa, učenici proširuju znanje o glazbeno scenskim umjetničkim djelima | Ksenija Zimet | Obilazak uz stručno vodstvo | Ožujak 2021. | Troškove podmiruju roditelji | Praćenje rada i zalaganja učenika, analiza ivrednovanje. |
| **ŠKOLSKI PROJEKTI** |
| **Sigurnost na internetu** | Upoznavanje učenika s  prednostima i nedostacima Interneta, s posljedicama dijeljenja svojih osobnih podataka; razvijanje kritičnosti i samokritičnost pri pregledu WWW sadržaja ; saznati koliko učenici vremena provode na Internetu i društvenim mrežama.Sudjelovanje na istoimenom natječaju. | Znati prepoznati web stranice s kvalitetnim sadržajem, razvijati kod učenika potrebu za istraživanjem i samostalnim radom,primjenjivati naučeno gradivo u praktičnim zadacima korištenjem programa: MS Office PowerPoint, Office 365, Windows Movie Maker, Paint, MS Office Word, MS Office Excel te raznih web 2.0 alata. | Juraj Marković, Blaženka Rihter, Barbara Evaj | Rad na nastavi Informatike, radionice, satovi razrednika, slobodno vrijeme učenika | Od siječnja do svibnja 2021. godine. | Potrošni materijal=50 kn | Praćenje rada i zalaganja učenika. |
| **e-Škola** | Nastaviti provoditi organizacijske, tehnološke i obrazovne koncepte provođenja IKT-a u obrazovnim i poslovnim procesima te nastaviti provoditi strategiju za implementaciju sustava digitalno zrelih škola. | Nastaviti usavršavati digitalnu zrelost (e-napredna) škole, surađivati s CARNetom u velikom projektu e-škola. | CARNet, Vera Obrovac, ravnateljica, Blaženka Rihter nastavnik informatike, Juraj Marković, pedagog | Stručno usavršavanje učitelja, održavanje implementacija IKT-a u nastavi, vođenje dokumentacije. | Tijekom školske godine | Održavanje opreme e-škole prema potrebi. | Analiza rada na školskim stručnim vijećima.  |
| **Školski list Breza** | Omogućiti razvijanje prijateljskog ozračja među učenicima, poticati usmeno i pisano jezično i likovno izražavanje  | Prikazati sva važnija događanja, uspjehe, aktivnosti, projekte, književne susrete, radionice, odnosno život naše škole  | D. Lacković, B. Evaj, Z. Cjetojević, B. Žgela, I. Žunac, B. Rihter, Z. Damjanović, J. Marković, V. Obrovac | Prikupljanje materijala, rad školskog uredništva na prikupljenim materijalima | Tijekom školske godine | Trošak tiskanja lista cca 1.700,00 kn | Tiskani oblik školskog lista. |
| **ProMikro** | Uvođenje digitalne pismenosti u nastavne predmete Tehnička kultura i Informatika uporabom mikroračunala. Mogućnosti rada na mikroračunalima za sve učenike 6. razreda.  | Razvoj digitalnih kompetencija učenika, poticanje kreativnosti i inovativnosti te interdisciplinarnog pristupa u korištenju informacijskih tehnologija | Blaženka Rihter, učiteljica informatikeDragana Marušić, učiteljica matematike | Na satovima Informatike, Matematike i u slobodno vrijeme učenika | Tijekom školske godine | Nema troškova | Praćenje rada i zalaganje učenika |
| **Međunarodni projekt razmjene straničnika** | Razmjena straničnika na zadanu temu nauči odgonetnuti svoj svijet s partnerskom školom u svijetu i biti dio međunarodne zajednice, a ujedno obilježiti Mjesec školskih knjižnica. | Razvijati svijest o različitosti, poticati na kreativnost i razvijanje maštovitosti u radu, upoznavati narode i kulture te promicati kulturu i običaje naše zemlje, razvijati ljubav prema čitanju i knjigama te poticati prijateljstvo među vršnjacima. | Barbara Evaj, knjižničarka | Na satovima Malih knjižničara | Tijekom listopada | Potrošni materijal i troškovi slanja straničnika = 100,00 | Povratna informacija i straničnici iz partnerske škole. |
| **U društvu pjesnika** | Upoznavanje učenika s književnim stvaralaštvom pjesnika D. Cesarića, D. Tadijanovića, G. Viteza, T. Ujevića i J. Pupačića koji u ovoj šk. godini obilježavaju značajnije obljetnice. | Usvojiti nastavne sadržaje književnosti vezane uz navedene pjesnike, proširiti vokabular, približiti pjesničko stvaralaštvo učenicima, stvaranje vlastitih pjesama. | Dijana Lacković, učiteljica HJ, Barbara Evaj, knjižničarka | Na satovima HJ, DOD HJ – Literati i INA-e Knjižničari | od listopada 2020. do svibnja 2021. | Potrošni materijal za izradu panoa = 100,00 kn | Provedba kvizova, čitanje poezije, pisanje pjesama i prezentacija istih. |
| **170 godina školstva u Hercegovcu** | Upoznati učenike, roditelje i javnost o 170 godina školstva u Hercegovcu | Razvitak osjećaja za tradiciju i kulturne vrijednosti stvarane tijekom proteklih godina | Ravnateljica, učitelji i stručni suradnici | Stvaranje monografije škole i njezino predstavljanje | Tijekom školskih godina 2019./20. i 2020./21. | Za tisak knjige i svečanost 20.000,00 | Osvrt na predstavljanje knjige |
| **JEDNODNEVNI I VIŠEDNEVNI IZLETI UČENIKA** |
| **Učenici RN:** **od 1. do 4.r.** | Jednodnevni izlet u Našice, Đakovo i Kopački rit(Zbog epidemioloških mjera, ove šk. godine neće biti Škole u prirodi, pa ćemo je planirati za sljedeću školsku godinu, za 3., 4. i 5. razred) | Posjetiti i upoznati glavne dijelove gradova Našice i Đakovo, upoznati se s kulturno-povijesnim znamenitostima, upoznati biljni i životinjski svijet Kopačkog rita | Učiteljice RN | Obilazak uz stručno vodstvo, promatranje,bilježenje | Krajem svibnja 2021. | Aranžman po učeniku – oko 250,00 kn, Dnevnice voditeljima – 800,00 kn – škola. | Praćenje učenika u zalaganju, zajednička analiza i kritički osvrt. |
| **Učenici PN:****5. – 8. r.**Krk - Baška | Posjetiti i vidjeti gradove Krk - BaškaOsvijestiti učenicima kulturnu, povijesnu i turističku važnost gradova hrvatske obale.  | Upoznati ovaj dio Republike Hrvatske, njegove znamenitosti i specifičnosti.  | Razrednici PN | Obilazak uz stručno vodstvo, promatranje,bilježenje | 18. lipnja 2021. | Aranžman po učeniku – 250,00 kn – roditelji,Dnevnice voditeljima – 1000,00 kn – škola. | Praćenje učenika u zalaganju, zajednička analiza i kritički osvrt. |
| **Nagradni izlet** Osijek | Proširivanje znanja o hrvatskom gradu – Osijeku. Upoznavanje kulturnih i turističkih znamenitosti  | Nagrađivanje učenika za postignuća u znanju, vladanju i izvannastavnim aktivnostima. | Voditeljica Barbara Evaj | Obilazak uz stručno vodstvo | 25. lipnja 2021. | Prijevoz i ulaznice – cca 4.500,00 kn Dnevnice voditeljima – 510,00 kn – škola | Praćenje učenika u zalaganju. |
| **IZVANŠKOLSKE AKTIVNOSTI** |
| NK „Hajduk“,NK "Lasta",NK“Mladost“,Šahovski klub „Braslav Rabar“,Glazb. škola,DVD Hercegovac,DVD Vel. Trnava,ŠRD "Šaran",DVD Palešnik,KUD Slavko Kolar,ŠRD "Klen",Hrvatska čitaonica,Češka beseda  |  | Kvalitetno popunjavanje slobodnog vremena učenika. |  |  |  |  | Razmjena iskustava i dojmova na satovima razredne zajednice. |

**STRATEGIJA RAZVOJA**

**1. UVOD**

Strategija razvoja Osnovne škole Slavka Kolara, Hercegovac (u daljnjem tekstu „Škola“ je dokument koji je donesen s namjerom unapređenja kvalitete odgojno-obrazovnog procesa i za što uspješniji rad škole. Ovaj dokument proizlazi iz analize Strategije razvoja donesene 2016. Osnovne smjernice u ovom dokumentu razradio je Tim za kvalitetu „Škole“ uz smjernice zadane od strane Učiteljskog vijeća, a na temelju rezultata i izvješća o ostvarivanju Strategije za razdoblje za prošlu školsku godinu.

**2.VIZIJA**: Stvoriti izvrsne uvjete rada za sva nastavna područja, zadržati planirane i ostvarene zadaće prema Strategiji razvoja iz 2016.:

- zadržavanje rada u jednoj smjeni,

- zadržati status digitalno napredne e-Škole s daljnjim ulaganjem, praćenjem i primjenom IKT-a te napredovanje u digitalno zrelu školu,

- i dalje provoditi program produženog boravka s mogućnošću organiziranja na neodređeno vrijeme

**3. ANALIZA STANJA**: MŠ : - nastavni proces u jednoj smjeni,

 - organiziran rad produženog boravka

 - nedovršena sportska dvorana,

 - adaptirani sanitarni čvorovi, uređen sanitarni čvor za invalide,

 - digitalno napredna e-Škola prema vanjskom vrednovanju FOI Varaždin,

 - redovita primjena IKT-a,

 - nabavljena informatička oprema i licence,

 - izmijenjeni prozori na katu starog dijela zgrade MŠ,

 - završena adaptacija i preseljenje dječjeg vrtića u prizemlje starog dijela zgrade,

 - završeni projekti za adaptaciju starog kata i novu knjižnicu i učionice za predmetnu nastavu s kabinetima i arhivu,

 - nabavljena nastavna oprema za TZK i druge društvene predmete za MŠ i PO,

 - opremljena školska knjižnica novim naslovima za lektiru i neobaveznim naslovima,

 - nabavljana oprema za obučavanje za vožnju na biciklu,

 - završena adaptacija i unutarnje uređenje školske kuhinje,

 - uređen prostor za domara.

 PO: - nastavni proces u jednoj smjeni,

 - djelomična informatička opremljenost

**4. CILJ**

Osnovni cilj je daljnje unaprjeđivanje kvalitete nastave, nastava usmjerena na učenika, nastavak uspješne primjena IKT-a u nastavi, sudjelovanje u ostvarenju projekta „Škola za život“

**5. MISIJA**: Planiranim aktivnostima, programima i projektima težimo kvalitetnim rezultatima ostvariti ciljeve usmjerene na učenika i njegov razvoj, stručnu samostalnost i odgovornost učitelja, samostalnost i razvoj škole, te uz potporu uže i šire društvene zajednice doprinijeti izgradnji učinkovitog i kvalitetnog obrazovnog sustava.

Ključne zadaće:

- Kontinuirano unaprjeđivati rad s učenicima, stručno usavršavanje učitelja, primjena IKT-a u nastavi,

- Nastavak rada digitalno napredne e-Škole, suradnja s CARNetom na velikom projektu e-Škola,

- Kontinuirana suradnja s lokalnom upravom i samoupravom i Ministarstvom znanosti i obrazovanja s naglaskom na organiziranje produženog boravka na godišnjoj razini, kako bismo pomogli u prepoznavanju Općine Hercegovac kao općine u kojoj je poželjno živjeti,

- Nabava informatičke opreme za područne škole

- Dovršenje školske sportske dvorane po fazama kako bi se što prije osigurali uvjeti za provođenje nastave TZK i INA

- Uređenje učionica na katu starog dijela škole za predmetnu nastavu, preseljenje školske knjižnice na kat – uređenje bibliotečno-informacijskog središta škole,

- Nastaviti kontinuirano obnavljanje knjižnog fonda za učenike i učitelje,

 - Nabava konvekcijske pečnice za školsku kuhinju.

**6. POTREBE**: Školska sportska dvorana, uređenje učioničkog prostora i knjižnice na katu, adaptacija blagovaoničkog prostora, stvaranje uvjeta za povećanje zaposlenosti na području Općine Hercegovac time i povećanje broja učenika.

**7. PRIORITETI**: Urediti rad produženog boravka za učenike razredne nastave za cijelu školsku godinu, dovršenje školske sportske dvorane , uređenje učionica za predmetnu nastavu: Hrvatski jezik, Engleski jezik, Povijest, Geografija i Vjeronauk.

**8. METODE** : Dovršenje i opremanje školske sportske dvorane predlažemo osnivaču Bjelovarsko-bilogorskoj županiji provesti po fazama.

Uređenje starog dijela zgrade MŠ i prenamjena dijela prostora ostvaruje se u suradnji s Općinom Hercegovac i Bjelovarsko-bilogorskom županijom. Općina Hercegovac je završila adaptaciju prostora za dječji vrtić. Preseljenje je ostvareno u veljači 2020.. Pomoću projekata za adaptaciju preostalog prostora škola će s Osnivačem planirati javljanje na natječaje i ulaganja u preostali dio zgrade.

Na razini Općine Hercegovac potrebno je planirati brži razvoj gospodarstva, zaustavljanje iseljavanja kako bi se zaustavio pad broja učenika.

**9. EVALUACIJA** : Kolovoz 2021.

**10. NOVA ANALIZA STANJA** : Nakon evaluacije.

KLASA: 602-02/20-03/03

URBROJ: 2123/03-25/02-20-01

Hercegovac, 06. listopada 2020.

 Predsjednica Školskog odbora: Ravnateljica:

 Romana Bukač Šegavac Vera Obrovac